**Oskar Bäck** (s. 12. maaliskuuta 2000 Karlstad, Ruotsi) on ruotsalainen jääkiekkoilija. Hän on pelipaikaltaan keskushyökkääjä.

Pelityyli
---------

Elite Prospects -sivuston mukaan Bäck on kahden suunnan hyökkääjä, joka suojaa kiekkoa hyvin. Hän on myös fiksu pelaaja, jolla on hyvä pelinlukutaito ja antaa hyviä syöttöjä. Bäck tekee kohtalaisen hyvin pisteitä, mutta hän on sivuston mukaan ennen kaikkea hyvä joukkuepelaaja.

Ura
---

### Seuraura

Bäck on Hammarö HC:n kasvatti. Hän siirtyi kaudeksi 2014–2015 Färjestad BK:n U16-junioreihin, joiden paras pistemies ja syöttäjä Bäck oli U16 Elitissä tehoilla 12+26=38. Kaudella 2015–2016 hän toimi joukkueen varakapteenina. Bäck oli samalla kaudella J18 Allsvenskanissa Färjestadin paras syöttäjä yhdeksällä syöttöpisteellään. Kaudella 2017–2018 hän oli tehoilla 10+22=32 seuran J20-junioreiden toiseksi paras pistemies Mikael Hedlundin jälkeen. Bäck debytoi samalla kaudella myös Färjestadin SHL-joukkueessa, jossa hän pelasi 14 runkosarjaottelua ilman tehopisteitä. Vain 17-vuotias Bäck teki SHL-debyyttinsä runkosarjan avauskierroksella 16. syyskuuta 2017 Linköping HC:tä vastaan. Hän sai ottelussa jääaikaa 8.36 minuuttia.

Dallas Stars varasi Bäckin kolmannella kierroksella 75. pelaajana NHL:n varaustilaisuudessa 2018. Kaudeksi 2017–2018 hän siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue BIK Karlskogaan. Bäckin ensimmäinen kokonainen kausi miesten peleissä toi 45 runkosarjaottelussa tehot 4+16=20 ja viidessä nousukarsintasarjan ottelussa kolme syöttöpistettä.

Kaudeksi 2019–2020 Bäck palasi vuoden mittaisella SHL-sopimuksella Färjestadiin. Hän teki SHL-uransa avausmaalin 26. lokakuuta 2019 HV71:tä vastaan. Bäckin osuma jäi Färjestadin 3–2-voittoon päättyneen ottelun voittomaaliksi.

### Maajoukkueura

Bäck pelasi alle 20-vuotiaiden MM-kilpailuissa vuosina 2019 ja 2020, joista jälkimmäinen turnaus päättyi pronssiin. Hän pelasi myös alle 18-vuotiaiden MM-kilpailuissa vuosina 2017 ja 2018, joista jälkimmäinen turnaus päättyi pronssiin. Bäckillä oli koko vuoden 2017 turnauksen paras aloitusprosentti (75,41%). Valmennus valitsi hänet Ruotsin turnauksen yhdeksi kolmesta parhaasta pelaajasta. Bäck valittiin myös Venäjää vastaan pelatun avausottelun päätteeksi joukkueensa ottelun parhaaksi pelaajaksi.

Bäck pelasi myös alle 18-vuotiaiden Ivan Hlinkan muistoturnauksessa vuonna 2017, jolloin hän voitti pronssia. Bäck pelasi myös World U-17 Hockey Challengessa vuonna 2016, jolloin hän voitti kultaa. Bäck jakoi viidellä syöttöpisteellään koko turnauksen syöttöpörssin voiton joukkuetoverinsa Samuel Fagemon ja Tšekin Tomáš Koblížekin kanssa. Hän on toiminut myös Ruotsin alle 16-vuotiaiden maajoukkueen kapteenina. Yhteensä Bäck on pelannut 30 nuorten ja 43 poikien maaottelua.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2015–2016 | Färjestad BK | SuperElit | 6 | 0 | 1 | 1 | 0 | – | – | – | – | – |
| 2016–2017 | Färjestad BK | SuperElit | 25 | 3 | 8 | 11 | 8 | 2 | 0 | 1 | 1 | 0 | U18 | 7 | 1 | 0 | 1 | 2 |
| 2017–2018 | Färjestad BK | SuperElit | 38 | 10 | 22 | 32 | 4 | 3 | 1 | 1 | 2 | 2 | U18 | 7 | 1 | 3 | 4 | 2 |
|  | Färjestad BK | SHL | 14 | 0 | 0 | 0 | 0 | – | – | – | – | – |
| 2018–2019 | Karlskrona HK | Allsvenskan | 45 | 4 | 16 | 20 | 6 | – | – | – | – | – | JMM | 5 | 0 | 1 | 1 | 2 |
| 2019–2020 | Färjestad BK | SHL | 47 | 2 | 7 | 9 | 0 | – | – | – | – | – | JMM | 7 | 1 | 1 | 2 | 0 |
| 2020–2021 | Färjestad BK | SHL | 52 | 4 | 10 | 14 | 6 | 6 | 1 | 0 | 1 | 0 |
| 3 kautta | yhteensä | SHL | 113 | 6 | 17 | 23 | 6 | 6 | 1 | 0 | 1 | 0 |

Lähteet
-------

* Oskar Bäck The Internet Hockey Databasessa (englanniksi)
* Oskar Bäck Eurohockey-sivustolla (englanniksi)
* Oskar Bäck *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Oskar Bäck *Elite Prospects*. Everysport Media Group AB.  (englanniksi)
2. ↑  Elite Prospects - Färjestad BK U16 *eliteprospects.com*. Everysport Media Group. Viitattu 17.1.2020. (englanniksi)
3. ↑  Elite Prospects - Färjestad BK J18 *eliteprospects.com*. Everysport Media Group. Viitattu 17.1.2020. (englanniksi)
4. ↑  Elite Prospects - Färjestad BK J20 *eliteprospects.com*. Everysport Media Group. Viitattu 17.1.2020. (englanniksi)
5. ↑  Oskar Bäck *SHL.se*. SHL AB. Viitattu 7.12.2018. (ruotsiksi)
6. ↑  Bengtzén, Jakob: Juniorlandslagsspelare klara för BIK *bikkarlskoga.se*.  9.5.2018. BIK Karlskoga. Viitattu 7.12.2018. (ruotsiksi)
7. ↑  Oskar Bäck *SHL.se*. SHL AB. Viitattu 17.1.2020. (ruotsiksi)
8. ↑  Hägglund, Johannes: Färjestad segrade i rivalmötet *SHL.se*.  26.10.2019. SHL AB. Viitattu 17.1.2020. (ruotsiksi)
9. ↑  BEST PLAYER OF THE GAME SELECTED BY THE TEAM (pdf) *reports.iihf.hockey*.  23.4.2017. IIHF.  Arkistoitu 24.4.2017. Viitattu 27.4.2017. (englanniksi)
10. ↑  Elite Prospects - WHC-17 Stats 2016-2017 *eliteprospects.com*. Everysport Media Group. Viitattu 17.1.2020. (englanniksi)